Diari Oficial de la Generalitat Valenciana


Sumari del DOGV 7975, del 08-02-2017 (2017/973)

Informació pública del projecte d'explotació de roca ornamental en la concessió d'explotació Cerro El Saltador número 2446.
---------------------------------------------------------------------------------------------------------------------------

### Dades del document

Número de DOGV
:   7975

Data del DOGV
:   08-02-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/973


Organisme emissor
:   Ministeri d'Industria, Energia i Turisme

Tipus de document
:   Anunci

Informació pública del projecte d'explotació de roca ornamental en la concessió d'explotació Cerro El Saltador número 2446.  
 [2017/973]  
Per part de l'entitat Cerro El Rocil, SL, s'ha sol·licitat una concessió directa d'explotació minera per a recursos de la secció C), que afecta les províncies d'Albacete, Alacant i València. La concessió d'explotació té una extensió de sis quadrícules mineres i se sol·licita per a l'explotació de calcària ornamental.  
Atés que el projecte d'explotació de roca ornamental en la concessió d'explotació Cerro El Saltador número 2446 afecta dues comunitats autònomes, la tramitació de la pròrroga correspon al Ministeri d'Energia, Turisme i Agenda Digital com a òrgan substantiu, i l'òrgan mediambiental és el Ministeri d'Agricultura i Pesca, Alimentació i Medi Ambient.  
En concret, el projecte preveu desenvolupar-se als termes municipals de Villena (Alacant), Almansa (Albacete) i la Font de la Figuera (València).  
D'altra banda, el projecte està subjecte a avaluació d'impacte ambiental segons s'estableix en l'annex I de la Llei 21/2013, de 9 de desembre, d'avaluació ambiental.  
En aplicació del que disposa l'article 86 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, l'article 36 de la Llei 21/2013, de 9 de desembre, d'avaluació ambiental, i l'article 6 del Reial decret 975/2009, de 12 de juny, sobre gestió dels residus de les indústries extractives i de protecció i rehabilitació de l'espai afectat per activitats mineres, se sotmet a informació pública l'estudi d'impacte ambiental i el Pla de restauració del projecte d'explotació de roca ornamental en la concessió d'explotació Cerro El Saltador número 2446, per un període de 30 dies hàbils, comptats a partir de l'endemà de la data de publicació del present anunci en el Boletín Oficial del Estado, període durant el qual podran ser examinats per les persones que ho desitgen a fi de formular al·legacions. La documentació inclou el projecte d'explotació, l'estudi d'impacte ambiental i el projecte de restauració i estarà exposada al públic els dies i en hores hàbils d'oficina, en la Subdirecció General de Mines del Ministeri d'Energia, Turisme i Agenda Digital, passeig de la Castellana, 160 de Madrid; en l'Àrea Funcional d'Indústria i Energia de la Delegació de Govern a la Comunitat Valenciana, carrer de Joaquín Ballester, 39, a València, en la Dependència d'Indústria i Energia de la Subdelegació del Govern d'Alacant, avinguda de Federico Soto, 11, 1r, a Alacant i en la Dependència d'Indústria i Energia de la Subdelegació del Govern d'Albacete, avinguda d'España, 7, a Albacete.  
  
Cosa que es fa pública perquè se'n prenga coneixement.  
  
Madrid, 22 de desembre de 2016.- La directora general de Política Energètica i Mines: María Teresa Baquedano Martín.